18/04/2011 | Administración LocalMunicipal
Mugardos
Bases convocatoria específica 1/2010-peón (OEP 2010)

Pola Xunta de Goberno Local, en sesión realizada o día 07.04.2011, prestouse aprobación ás bases que rexerán a convocatoria específica 1/2010, correspondente á oferta de emprego público de 2010, cuio texto se transcribe deseguido: A presente convocatoria específica constitúe o desenrolo da Oferta de emprego público de este Concello para o ano 2010 (B. O. P. núm.6 de 11.01.2011) e réxese polas Bases Xerais Reguladoras dos procesos selectivos correspondentes á oferta de emprego público de 2010 (BOP nº 39, de 25.02.2011), en aplicación do disposto na base primeira das mesmas, e polas seguintes bases específicas: 1ª.-Clasificación do posto.- A praza ou posto que se convoca está encadrada na plantilla de persoal como persoal laboral fixo, coa categoría de peón e denominación de peón servizos, pertencente ou equiparada ao antigo grupo E, e na actualidade Agrupación profesional, (disposición adicional sétima da Lei 7/2007, do 12 de abril). 2ª.-Dotación económica.- A praza está dotada coas retribucións básicas correspondentes ó grupo E/AP e as complementarias sinaladas no cadro de persoal e demáis acordos e resolucións adoptados polos órganos corporativos.3ª.-Oferta de emprego á que corresponden: ano 2010.4ª.-Número de prazas convocadas: unha (1). 5ª.-Sistema de selección.- O sistema de selección será o de concurso-oposición, quenda libre.6ª.-Requisitos esixidos.- Ademais dos reflectidos nas bases xerais, requírese: a) Titulación: non é necesaria por tratarse de posto de Agrupación Profesional (AP), b) Posuír permiso de conducir clase B. c) Xustificante acreditativo de ter ingresado na conta corrente número 2091-0205-33-3110000032 da Caixa de Aforros de Galicia a cantidade de 12,00 euros en concepto de dereitos de exame.7ª.-Dereitos de exame.- Os dereitos de exame establécense en 12,00 euros. A taxa por dereitos de exame deberá abonarse necesariamente dentro do prazo de vinte días naturais, a partir do seguinte ao da publicación da presente convocatoria no Boletín Oficial del Estado (BOE), tal e como se establece na base 3.1 das bases xerais reguladoras dos procesos selectivos correspondentes á oferta de emprego público de 2010 (BOP nº 39, de 25.02.2011). A falta de pago en dito prazo determinará a exclusión defintiva do/a aspirante do proceso selectivo. Estarán exentos do pago dos dereitos de exame, previa xustificación, as persoas que figuren como demandantes de emprego durante o prazo de, cando menos, un mes anterior á data de convocatoria das probas selectivas nas que soliciten a súa participación. Serán requisitos para o disfrute da exención que, no prazo de que se trate, non houberan rexeitado oferta de emprego adecuado nin se houbesen negado a participar, agás causa xustificada, en accións de promoción, formación ou reconversión profesionais e que, así mesmo, carezan de rendas superiores, en cómputo mensual, ao salario mínimo interprofesional. A condición de demandante de emprego, e o non rexeitamento de oferta de emprego adecuado nin de que se houbesen negado a participar, agás causa xustificada, en accións de promoción, formación ou reconversión profesionais acreditarase mediante certificación emitida pola oficina de servizos públicos de emprego correspondente. En cuanto a acreditación das rendas, realizarase mediante unha declaración xurada ou promesa suscrita polo/a solicitante.8ª.-Tribunal cualificador.- O órgano seleccionador estará integrado do seguinte xeito: Presidente: Un funcionario/a ou persoal laboral fixo de calquera administración pública. Secretario: O funcionario/a da Corporación que se nomee. Vogais: Tres vogais funcionarios/as ou persoal laboral fixo de calquera administración pública. O proceso selectivo estará composto de dúas fases; a primeira, fase de concurso; e a segunda, fase de oposición. Será previa á de oposición, non eliminatoria, e non poderá terse en conta para superar a fase de oposición. Baremo de méritos: para valorar a fase de concurso terase en conta o seguinte baremo: A.1.- Experiencia profesional ou servizos prestados, ata un máximo de 4 puntos. a. Por servizos prestados ao Concello de Mugardos como peón: 0,15 puntos por mes, ata un máximo de 4 puntos. b. Por servizos prestados ao Concello de Mugardos como limpador/a, conserxe ou noutros postos da mesma categoria: 0,10 puntos por mes, ata un máximo de 2 puntos. c. Por servizos prestados noutras Administracións públicas ou na empresa privada en calquera dos postos antes citadas: 0,05 puntos por mes, ata un máximo de 2 puntos. A.2 Cursos: a. Cursos de galego: - Celga 3 (curso de Iniciación da Lingua Galega) ou superior: 1 punto. Só se avaliará o de nivel máis alto dos alegados. b. De formación: cursos relacionados coa actividade e tarefas do posto de traballo a desenvolver (electricidade, albanelaría, carpintería, técnico de mantemento etc…), impartidos por unha administración ou entidade pública ou homologadas por elas: · de 20 a 40 horas: 0,5 puntos por curso. · De mais de 40 horas: 1,00 punto por curso. Ata un máximo de 2,00 puntos neste apartado. A acreditación dos servizos prestados efectuarase mediante certificación expedida polo Secretario do Concello ou Entidade Pública onde se teñan prestado os servizos; para a empresa privada certificado de vida laboral expedido pola Tesoureria Xeral de Seguridade Social acompañado do certificado de empresa no que conste a categoría na que se teñen prestado os servizos, e só se avaliarán os servizos prestados nos últimos cinco anos, referidos á data na que remate o prazo de presentación de solicitudes. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüistica ou Conselleria de Educación, e a dos demáis cursos mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por ésta. Non serán obxecto de avaliación os certificados expedidos por academias privadas senon se xustifica a homologación sinalada. A acreditación da titulación farase mediante copia autenticada deles. Antes da fase de oposición serán publicadas no taboleiro de anuncios da Casa do Concello as puntuacións asignadas ós/ás aspirantes polos méritos acreditados, na forma descrita con anterioridade. O total de puntuación na fase de concurso non superará en ningún caso o 40% da puntuación máxima alcanzable na fase da fase de oposición. En ningún caso a puntuación obtida na fase de concurso poderá aplicarse para supera-los exercicios da fase de oposición. Constará das seguintes probas, de carácter obrigatorio e eliminatorio: Primeiro exercicio.- De carácter obrigatorio e eliminatorio. Consistirá en contestar por escrito, a un cuestionario de 50 preguntas con respostas alternativas sobre o contido do programa achegado como anexo I, nun tempo máximo dunha hora. Corresponderá ao tribunal determinar o número de respostas correctas esixido para acadar a puntuación mínima. Segundo exercicio.- De carácter obrigatorio e eliminatorio. Consistirá nunha ou varias probas de tipo práctico, obxectivas e de carácter manual, a libre elección do Tribunal, entre os cometidos propios do oficio en un tempo máximo de corenta e cinco minutos, dirixidas a aprecia-la capacidade dos/as aspirantes para levar a cabo as tarefas relacionadas co posto de traballo e versará sobre as materias que se especifican no programa anexo (parte específica) desta convocatoria. Terceiro exercicio.- De coñecemento de galego: de carácter obrigatorio e eliminatorio. Consistirá nunha tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de trinta minutos. Este exercicio será cualificado como APTO ou NON APTO. Os/as aspirantes que estean na posesión do curso Celga 2 ou equivalente estarán exentos da realización desta proba, outorgándoselles a cualificación de APTOS.” Tódolos exercicios obrigatorios eliminatorios (1º e 2º) cualificaranse ata un máximo de 10 puntos, sendo eliminados os que obteñan unha puntuación media inferior a 5 puntos. O número de puntos que poderán ser outorgados por cada membro do Tribunal (presidente, vocais e secretario), en cada unha das probas, será de 0 a 10 puntos. As cualificacións obteranse sumando as puntuacións outorgadas polos distintos membros do Tribunal e dividindo o total polo número de integrantes do mesmo, sendo o cociente resultante a cualificación obtida. A puntuación final será dada pola suma da puntuación obtida na fase de oposición e na do concurso, sempre e cando os/as aspirantes superen o exercicio da fase de oposición. O Tribunal declarará aprobados ós/ás aspirantes/as que obtivesen a maior puntuación e proporalle ó órgano competente da Corporación a súa contratación como persoal laboral fixo na categoría de Peón. O Tribunal non poderá declarar que superaron o proceso selectivo un número superior de aspirantes ao de prazas convocadas. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos.org) e a través do teléfono de información municipal (981470290-981470338) e en calquera outro medio de difusión que se considere oportuno. A presente convocatoria e cantos actos administrativos se deriven da mesma poderán ser impugnados polos/as interesados/as nos casos e na forma establecidos pola Lei 30/1992, do 26 de novembro, de réxime xurídico das administracións públicas e do procedemento administrativo común. Tema 1.- A Constitución española de 1978: características. Estrutura. Contido. Principios xerais. Dereitos e liberdades. Tema 2.- O municipio. Concepto. O término municipal. A poboación. O empadroamento. Tema 3.- Organización municipal. Órganos de goberno municipais. O alcalde, Os concelleiros. A Xunta de Goberno Local. Órganos complementarios. Tema 4.- Dereitos e deberes dos/as funcionarios/as públicos locais e do persoal laboral: dereitos. Deberes. Réxime disciplinario. Dereitos de sindicación. Tema 5.- O municipio de Mugardos. Límites. Poboación. Situación das parroquias e principais núcleos de poboación. Localización dos lugares do Concello de Mugardos. Tema 6.- Localización dos edificios destinados a servicios públicos e funcións que se levan a cabo neles. Tema 7.- Lei 7/2004, de 16 de xullo, galega para a igualdade de mulleres e homes: títulos preliminar e II. Tema 1.- Electricidade Tema 2.- Albanelaría Tema 3.- Carpintería Tema 4.- Fontanaría Tema 5.- Pintura Tema 6.- Condicións xerais de seguridade das ferramentas manuais Tema 7.- Condicións xerais de seguridade dos lugares de traballo Tema 8.- Condicións xerais de seguridade das escaleiras de man Tema 9.- Condicións xerais de seguridade na carga e transportes de materiais Tema 10.- Equipos de proteción persoal Tema 11.- Sinalización de seguridade.” Mugardos, 11 de abril de 2011. O ALCALDE, ASDO) XOSÉ FERNÁNDEZ BARCIA